**МОТИВИ**

към проекта за изменение на **Наредбата за ползването на повърхностни води**

Настоящият проект на изменение на Наредбата за ползването на повърхностни води предлага необходимите изменения във връзка с издаването на разрешителни за ползване на повърхностен воден обект за изземване на наносни отложения от река Дунав:

* в изискванията за издаване на разрешително за ползване на повърхностен воден обект за изземване на наносни отложения от река Дунав,
* в условията, при които се предоставя правото за ползване на повърхностен воден обект за изземване на наносни отложения от река Дунав,
* в измерването на иззетите наносни отложения от участъка, разрешен за ползване, когато изземването на наносни отложения е от река Дунав.

С предложените изменения се цели предотвратяване на негативния екологичен ефект върху бреговете, унищожаването на крайбрежната растителност чрез прокопаване на временни пътища за използване на наземна техника.

Добитите наносни отложения от река Дунав представляват товар, чиято обработка следва да се подчини на действащите нормативни разпоредби за обработка на товари превозвани по вода, което може да се извършва само на посочените за тази цел пристанища. Прилагането на утвърдените способи за събиране, обработка и изчисляване на товара ще доведе до повишаване ефективността на упражнявания контрол върху дейността по изземване на наносни отложения от река Дунав